SAM พุ่งแรง! ลุ้นกำไรปีนี้พลิกกำไร รายได้แตะ 3 พันลบ.
SAM พุ่งแรง! ลุ้นกำไรปีนี้พลิกกำไร ล่าสุด ณ เวลา 11.00 น. ราคาอยู่ที่ 1.19 บาท บวก 0.17 บาท หรือ 16.67% สูงสุดที่ 1.27 บาท ต่ำสุดที่ 1.03 บาท มูลค่าซื้อขายที่ 27.08 ล้านบาท
28 ม.ค. 2559

ผู้สื่อข่าวรายงานว่า ราคาหุ้นบริษัท สามชัย สตีล อินดัสทรี จำกัด (มหาชน) หรือ SAM ณ เวลา 11.00น. ราคาอยู่ที่ 1.19 บาท บวก 0.17 บาท หรือ 16.67% สูงสุดที่ 1.27 บาท ต่ำสุดที่ 1.03 บาท มูลค่าซื้อขายที่ 27.08 ล้านบาท ขณะที่ดัชนีตลาดหุ้นไทยโดยรวมบวก 0.41%
โดยปัจจัยที่ส่งผลให้ราคาหุ้นปรับตัวขึ้นแรงคาดว่ามาจากประเด็นที่ SAM คาดว่าผลประกอบการปี59 จะสามารถพลิกกลับมามีกำไรได้ เนื่องจากบริษัทมีสต็อกเหล็กสำรองไว้ ซึ่งมีมูลค่ากว่า 1 พันล้านบาท โดยสามารถรองรับงานได้กว่า 4 เดือน
ขณะที่คาดว่ารายได้ปี 59 จะอยู่ที่ 3 พันล้านบาทใกล้เคียงกับปี 58 เป็นไปตามต้นทุนวัตถุดิบเหล็กที่ปรับตัวลดลง โดยปัจจุบันอยู่ที่ 15 บาท ต่อกิโลกรัม ลดลงจากปีก่อนอยู่ที่ 18 บาท ต่อกิโลกรัม แม้ปริมาณขายจะมากขึ้นแต่เมื่อกลับมาเป็นรายได้ทำให้รายได้ลดลงไปบ้าง 